## Arbeidsoppgave 4

## GREP 4 Terapeutisk bruk av aktivitet OTIPM

Sentralt i ergoterapi er betydningen av aktivitet og deltagelse og hvordan dette påvirker helse og livskvalitet. Ergoterapeuter har fokus på aktivitet i alle deler av arbeidsprosessen.

Det anvendes ulike begreper for å beskrive hvordan ergoterapeuter anvender aktivitet i praksis; terapeutisk /systematisk /metodisk bruk av aktivitet.

“The careful use of occupations for therapeutic change is what makes occupational therapy unique” (Crepeau & Boyt, 2009)

Studenten skal i disse ukene i praksis gjennomføre en aktivitetssituasjon (kartlegging eller tiltak/intervensjon) med en bruker eller gruppe. Studenten anvender OTIPM for å strukturere arbeidet. Terapeutisk bruk av aktivitet diskuteres og belyses med utgangspunkt i de ulike kasuistikkene/erfaringene. Fokus er på å forstå de ulike elementene relatert til terapeutisk bruk av aktivitet både i planlegging og gjennomføring, jamfør transaksjonell modell TMO og arbeidsprosessen OTIPM (Fisher 2019) + aktivitetsanalyse form og utførelse.

Lena Anderson (2009) definere metodisk bruk av aktivitet på denne måten**:** «Det er en situasjon der terapeuten med hjelp av aktivitetsanalyse graderer aktiviteten og tilrettelegger omgivelsene og egen fremgangsmåte ut fra pasientens funksjonsnivå for å nå sitt mål. Det er en konkret aktivitetssituasjon som krever et systematisk/metodisk forarbeid med stor kjennskap til aktiviteten, pasienten, omgivelsene og tilhørende fagspesifikke behandlingsprinsipper og teorier.» (Andersson, 2009, s. 40-41)

**Læringsutbytter:**

**LUB 2 Kunnskap:** Studenten kan beskrive kartlegging, tiltak og evaluering med utgangspunkt i en ergoterapeutisk arbeidsprosessmodell.
**LUB 4 Kunnskap:** Studenten kan beskrive kasus fra praksis ved hjelp av ergoterapeutiske modeller/teori.
**LUB 5 Ferdigheter:** Studenten kan planlegge og gjennomføre terapeutisk bruk av aktivitet etter veiledning og kan resonnere klinisk over dette arbeidet.

**Aktuell litteratur:**

**-**Fisher & Marterella (2019) Powerful Practice. A model for Authentic Occupational Therapy.
*Kap. 2 Transactional model of occupation.* Kap. 3 OTIPM: A model to guide true top-down, occupation-centered reasoning. Kap. 4 Four continua for critiquing occupational therapy services. <https://ergoterapeutene.org/modul-2-aktivitetsperspektivet-teorier-og-modeller/?fbclid=IwAR0MrLO67MRY4i_l37Lh_qTPXkl9Lp_5RNjb2IP2C2SmwMp3KSiq5c7nmWk>

-Bonsaksen og Ellingham (2017) Klinisk resonnering i ergoterapi. *del 1 og* Del 2

-Brandt (2019) Basisbok i ergoterapi. Kap 9 Ergoterapeutisk undersøkelse. Kap. 10 Klinisk ræsonering og arbejdsprosesser i ergoterapi. Kap 12 Ergoterapeutisk intervensjon

*-Ellingham, Jepersen og Clark (2020) EVA Manual for analyse, vurdering og dokumentasjon av aktivitetsutførelse.*

*-Andersson (2009). Metodisk bruk av aktivitet i ergoterapi*

**Presentasjonen skal inneholde:**

Anvend OTIPM arbeidsprosessmodellfor å strukturere arbeidet ditt og som grunnlag for din refleksjon.

Bakgrunn og valg av aktivitet

* relater til de ulike elementene i transaksjonell modell (TMO)

Planlegging av terapeutisk bruk aktivitet i kartlegging eller tiltak/intervensjon

* Inkludert trinn og oppsummering av formanalyse av den valgte aktiviteten
* Terapeutisk tilnærming og rolle

Gjennomføring av terapeutisk bruk aktivitet i kartlegging eller intervensjon

* Hvordan gikk det? Kort beskrivelse av gjennomføringen
* Oppsummering av analyse av utførelsesferdighetene: motorikk, prosess (må analyseres), og kommunikasjon/interaksjon, (hvis relevant).
* Hvis gruppe, velg én person som utgangspunkt for analysene
* Vurdering, både din og brukers

Refleksjon/klinisk resonnering:

* Relater til de 4 kontinuaene
* Hva har du erfart? Hva fungerte, hva kunne vært gjort annerledes?

**Fremlegg og refleksjon i gruppe:**

**Gjennomføring.**

Halve gruppa legger frem første gang, andre halvdel neste gang. Alle deltar i refleksjonen med tilbakemeldinger, spørsmål, tanker og egne erfaringer.
Tid pr. student: 15 min fremlegg og 15 min refleksjon